Qoraqalpog‘istondagi yarmarkada 200 ga yaqin bo‘sh ish o‘rinlari taqdim etildi

Qoraqalpog‘iston Respublikasining Amudaryo tumanida bo‘sh ish o‘rinlari yarmarkasi o‘tkazildi. Bu haqda O‘zA xabar berdi.

 Foto © andqxi.uz
Obod turmush yilida Bandlik dasturi asosida tumanda 5 ming 259 yangi ish o‘rni yaratilib, ikki ming uch yuzdan ortiq kasb-hunar kolleji bitiruvchisi doimiy ish bilan ta’minlandi.
Mang‘it maishiy xizmat kasb-hunar kollejida o‘tkazilgan bo‘sh ish o‘rinlari yarmarkasida yigirmadan ortiq korxona, tashkilot va fermer xo‘jaliklari ikki yuzga yaqin ish o‘rinlari taklif etdi. Oltmish nafardan ziyod fuqaroga ishga joylashish uchun yo‘llanma berildi.